Posted by admin in Latest News, Special News | Comments Off on शुरू हुई प्रियंका चोपड़ा की भोजपुरी फिल्म काशी अमरनाथ
शुरू हुई प्रियंका चोपड़ा की भोजपुरी फिल्म काशी अमरनाथ
पिछले साल बम बम बोल रहा है काशी से भोजपुरी फिल्म जगत में बतौर निर्मात्री कदम रखने वाली देसी गर्ल प्रियंका चोपड़ा की दूसरी भोजपुरी फिल्म काशी अमरनाथ की शूटिंग मकर संक्रांति के अवसर पर शुरू हो गई है । पर्पल पेबल पिक्चर्स और रोज क्वार्ट्ज़ एंटरटेनमेंट के बैनर तले बन रही इस फिल्म की निर्मात्री हैं प्रियंका चोपड़ा, डॉ मधु चोपड़ा और नेहा शांडिल्य । फिल्म में रवि किशन , निरहुआ मुख्य भूमिका में हैं जबकि उनका साथ दे रही हैं आम्रपाली दुबे और सपना गिल । सपना गिल की इस फिल्म से भोजपुरी फिल्म जगत में एंट्री हो रही है । लेखक निर्देशक संतोष मिश्रा की इस फिल्म के अन्य प्रमुख कलाकारों में सुशील सिंह, मनोज टाईगर , ब्रिजेश त्रिपाठी, अनूप अरोड़ा, सोनिया मिश्रा , अयाज़ खान, आदि मुख्य भूमिका में हैं । फिल्म के एसोसिएट प्रोड्यूसर है रवि शंकर जायसवाल, प्रोडक्शन हेड हैं मनोहर रवीन्द्रन, कार्यकारी निर्माता है महेश उपाध्याय जबकि प्रचारक हैं उदय भगत । मकरसंक्रांति के अवसर पर फिल्म की शूटिंग की शुरुआत मुम्बई के फ्यूचर स्टूडियो में हुई ।
चर्चित लेखक व निर्देशक महेश पांडे ने मुहूर्त शॉट और पहले दिन के एक महत्वपूर्ण दृश्य को निर्देशित किया । इस सीन में अयाज़ खान स्वीमिंग पूल में जबकि सुशील सिंह, मनोज टाईगर और सोनिया मिश्रा स्वीमिंग पूल के पास किसी गहन मुद्दे पर विचार विमर्श करते नज़र आये । निर्मात्री डॉ मधु चोपड़ा ने बताया कि पर्पल पेबल पिक्चर्स की पहली फिल्म बम बम बोल रहा है काशी की तुलना में काशी अमरनाथ अलग फ्लेवर की फिल्म होगी । उन्होंने बताया कि फिल्म की शूटिंग मुम्बई के अलावा बिहार और झारखंड में भी होगी ।
eng_Latn mai_Deva bho_Deva hin_Deva